ประกาศกระทรวงศึกษาธิการ เรื่อง การปรับปรุงคัดเลือกบุคคลเข้าศึกษาในสถาบันอุดมศึกษา

ประกาศกระทรวงศึกษาธิการ
ประกาศกระทรวงศึกษาธิการ
เรื่อง
การปรับปรุงคัดเลือกบุคคลเข้าศึกษาในสถาบันอุดมศึกษา[๑] 
 

ด้วยกระทรวงศึกษาธิการมีนโยบายที่จะปรับปรุงระบบการรับบุคคลเข้าศึกษาในสถาบันอุดมศึกษา
เพื่อให้สอดคล้องกับนโยบายปฏิรูปการศึกษาของประเทศ
โดยการปรับเพิ่มค่าน้ำหนักการนำผลการเรียนตลอดหลักสูตรระดับมัธยมศึกษาตอนปลายหรือเทียบเท่าที่นักเรียนได้จากสถานศึกษาที่สำเร็จการศึกษามาใช้เป็นส่วนหนึ่งในการคัดเลือกบุคคลเข้าศึกษาในสถาบันอุดมศึกษา
และขยายเพิ่มค่าน้ำหนักให้มากขึ้นเต็มที่
เพื่อนำมาใช้การสมัครเข้าในสถาบันอุดมศึกษาพร้อมกับผลการทดลองระดับชาติเพื่อนำมาใช้ในการสมัครเข้าในสถาบันอุดมศึกษาพร้อมกับผลการทดลองระดับชาติเพื่อให้การเปลี่ยนแปลงดังกล่าวเป็นการกระตุ้นให้เห็นความสำคัญของการเรียนในเวลาเรียนปกติเพิ่มขึ้น
เพื่อทำให้มีการพัฒนาคุณภาพของการเรียนการสอน สามารถพัฒนาระบบการวัดและประเมินผลในระดับการศึกษาขั้นพื้นฐานให้มีมาตรฐานเท่าเทียมกันส่งผลให้เกิดการพัฒนาการศึกษาทั่วประเทศให้สอดคล้องกับนโยบายของรัฐบาลที่จะเร่งเพิ่มคุณภาพการศึกษาให้ดีขึ้นในทุกระดับ
เกิดความเชื่อมโยงเชิงบูรณาการระหว่างการศึกษาขั้นพื้นฐาน
การศึกษาขั้นอาชีวศึกษาและการศึกษาขั้นอุดมศึกษา
ก่อให้เกิดการพัฒนาวัฒนธรรมใหม่และทำให้เกิดการยกระดับคุณภาพของผลผลิตทางการศึกษาให้สูงขึ้น
อันจะเป็นประโยชน์ต่อสังคมต่อสังคมไทย และเพิ่มขีดความสามารถในการแข่งขันของประเทศ
อาศัยอำนาจตามความในมาตรา ๕ มาตรา ๘ มาตรา ๑๒
และมาตรา ๔๑ แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖
จึงออกประกาศกระทรวงศึกษาธิการไว้ ดังต่อไปนี้ 
๑. ปีการศึกษา ๒๕๔๘
ให้ปรับค่าน้ำหนักองค์ประกอบคัดเลือกดังนี้
๑.๑
ผลการเรียนตลอดหลักสูตรระดับมัธยมศึกษาตอนปลายหรือเทียบเท่าที่นักเรียนได้จากสถานศึกษาให้ค่าน้ำหนักร้อยละ
๒๕ แยกเป็นผลการเรียนเฉลี่ยสะสมตลอดหลักสูตรมัธยมศึกษาตอนปลาย (Grade
Point Average หรือ GPA)
ร้อยละ ๒๕ และค่าตำแหน่งลำดับที่ (Percentile Rand
หรือ PR) ร้อยละ 0
๑.๒
ผลการสอบวิชาหลักและในกรณีที่มีการสอบวิชาเฉพาะด้วยให้กำหนดค่าน้ำหนักรวมกันร้อยละ
๗๕ 
ในกรณีที่กำหนดให้สอบวิชาหลักอย่างเดียวให้นำคะแนนวิชาหลักมาใช้ร้อยละ
๗๕ 
ในกรณีที่กำหนดให้มีการสอบทั้งวิชาหลักและวิชาเฉพาะ
การกำหนดสัดส่วนน้ำหนักระหว่างคะแนนวิชาหลักและคะแนนวิชาเฉพาะให้เป็นไปตามที่แต่ละสถาบันอุดมศึกษากำหนด
๑.๓ ผลการสอบสัมภาษณ์และตรวจสอบร่างการ สถาบันอุดมศึกษาจะทำการสอบสัมภาษณ์และตรวจร่างการ
เพื่อหาข้อมูลประกอบการพิจารณาความพร้อมและความเหมาะสมเป็นขั้นสุดท้ายก่อนการรับเข้าศึกษา
โดยไม่คิดค่าน้ำหนักคะแนน
๒. ปีการศึกษา ๒๕๔๙ ให้ปรับการคัดเลือกดังนี้ 
ให้นักเรียนใช้ผลการเรียนเฉลี่ยสะสมตลอดหลักสูตรมัธยมศึกษาตอบปลาย
(GPA) ร้อยละ ๑๐๐ และผลการทดสอบระดับชาติ (National
Test) ที่จัดสอบโดยสถาบันทดสอบทางการศึกษาแห่งชาติ
(ที่กำลังอยู่ในระหว่างการจัดตั้ง) ยื่นสมัครที่สถาบันอุดมศึกษาแต่ละแห่งโดยตรง 
ประกาศ คำสั่ง
หรือเอกสารทางราชการฉบับใดที่มีระบุไว้แล้วที่ขัดหรือแย้งกับประกาศฉบับนี้ให้ใช้ประกาศฉบับนี้แทน
จึงประกาศให้ทราบโดยทั่วกัน 


ประกาศ
ณ วันที่ ๒๖ ธันวาคม พ.ศ. ๒๕๔๖
อดิศัย โพธารามิก
รัฐมนตรีว่าการกระทรวงศึกษาธิการ























ณัฐดนัย/พิมพ์
๗
กุมภาพันธ์ ๒๕๕๑

[๑]
ราชกิจจานุเบกษา เล่ม ๙๓/ตอนที่ ๒๐ ง /หน้า ๑๑/๓ กุมภาพันธ์ ๒๕๑๙